Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 25 ม.ค.66
Daily Focus-บล.ฟินันเซีย ไซรัส ประจำวันที่ 25 ม.ค.66
25 ม.ค. 2566

บล.ฟินันเซีย ไซรัส ประเมินแนวโน้มตลาดวันนี้ (25 ม.ค.66) คาด SET Index แกว่ง Sideways ในกรอบ 1,675-1,690 จุด โดยขาดปัจจัยใหม่เข้ามากระตุ้น ตลาดหุ้นสหรัฐฯเริ่มชะลอความร้อนแรงหลังปรับขึ้นดีในช่วง 2 วันก่อนหน้าโดยผลประกอบการบจ.ออกมาผสมผสาน ตลาดยังคงประเมินความเสี่ยง Recession จากตัวเลขเศรษฐกิจที่ประกาศ ล่าสุด PMI เดือน ม.ค. ยูโรโซนและสหรัฐฯเริ่มฟื้นตัวขึ้นได้บ้างแต่ยังต้องติดตามสถานการณ์ในเดือนถัดๆ ไป ส่วนปัจจัยในประเทศที่ต้องติดตามวันนี้คือการประชุมกนง. เราคาดว่าจะปรับขึ้นดอกเบี้ยอีก 0.25% สู่ระดับ 1.50% และต้องติดตามว่าจะมีการปรับประมาณการเศรษฐกิจโดยเฉพาะจำนวนนักท่องเที่ยวหรือไม่หลังจีนเปิดประเทศ
รวมถึงการส่งสัญญาณต่อทิศทางอัตราดอกเบี้ยในระยะถัดไปหลังค่าเงินบาทแข็งค่าเร็วในช่วง 3 เดือนที่ผ่านมา ด้านผลประกอบการบริษัทจดทะเบียนฝั่ง Real Sector จะทยอยประกาศออกมาต่อเนื่องเริ่มจากหุ้นขนาดใหญ่ ก่อนจะออกมาหนาแน่นในช่วงกลางเดือน ก.พ. โดยรวมคาดโต จากไตรมาสก่อน หนุนจากกลุ่มพลังงานเป็นหลัก รวมถึงกลุ่ม Domestic/Reopening ที่ฟื้นตัวตามภาพเศรษฐกิจ จึงมองจังหวะพักตัวเป็นโอกาสทยอยสะสม ระยะสั้นเน้นเก็งกำไรหุ้นที่คาดงบไตรมาส 4/65 แข็งแรง
กลยุทธ์ : เลือกเก็งกำไรหุ้นไตรมาส 4/65 แข็งแกร่ง // ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ม.ค. : AAV, BCP, CENTEL, M, MAKRO